**Press Release**

**abcpoint present Nathan East Live Charity Concert**

 **abcpoint** ขอเป็นส่วนหนึ่งในการสร้างสรรค์สังคม เพื่อก่อเกิดเป็นสังคมที่ดีและมีคุณภาพอย่างยั่งยืน โดย **คุณจิรภัทร วีรชยทองคำ** รองกรรมการผู้จัดการบริษัท แอสเซท ไบร์ท จำกัด(มหาชน) ได้เป็นประธานจัดงานคอนเสิร์ตการกุศลเฉลิมพระเกียรติ เพื่อร่วมเฉลิมฉลองเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัวครบรอบ 88 พรรษา 5 ธันวาคม 2558 โดยศิลปินแจ๊ซระดับโลก **“abcpoint present Nathan East Live Charity Concert”** ขึ้น ในวันอาทิตย์ที่ 13 ธันวาคม 2558 เวลา 17.00–22.00 น. ณ โรงละครเคแบงก์สยามพิฆเนศ สยามสแควร์

 งานคอนเสิร์ตการกุศลเฉลิมพระเกียรติ **“abcpoint present Nathan East Live Charity Concert”** ในครั้งนี้จัดขึ้นเพื่อร่วมเฉลิมฉลองเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัวครบรอบ 88 พรรษา 5 ธันวาคม 2558 จึงเป็นโอกาสพิเศษที่จะให้พสกนิกรชาวไทย ได้ร่วมแสดงความจงรักภักดีต่อพระบาทสมเด็จพระเจ้าอยู่หัว

 นำโดย **นาธาน อีสต์** (Nathan East)ศิลปินแจ๊ซระดับโลก ที่นำบทเพลงดังมากมายมาขับบทกล่อมบทเวที รวมทั้งยังมีศิลปินรับเชิญ 3 ท่าน คือ **หม่อมราชวงศ์จิราคม กิติยากร, คุณตู่–นันทิดา แก้วบัวสาย, คุณลูกหว้า-พิจิกา จิตตะปุตตะ** มาร่วมแสดงในครั้งนี้ด้วย

 **คุณจิรภัทร วีรชยทองคำ** รองกรรมการผู้จัดการบริษัท แอสเซท ไบร์ท จำกัด (มหาชน) กล่าวว่า “วัตถุประสงค์การจัดงานคอนเสิร์ตการกุศลเฉลิมพระเกียรติ **“abcpoint present Nathan East Live Charity Concert”** โดยศิลปินแจ๊ซระดับโลก ครั้งนี้ เพื่อร่วมเฉลิมฉลองเนื่องในโอกาสมหามงคลเฉลิมพระชนมพรรษา พระบาทสมเด็จพระเจ้าอยู่หัวครบรอบ 88 พรรษา 5 ธันวาคม 2558 นี้ ซึ่งถือเป็นโอกาสพิเศษในการร่วมแสดงความจงรักภักดีต่อพระบาทสมเด็จพระเจ้าอยู่หัว ทั้งยังได้ร่วมทำบุญด้วย เพราะรายได้ส่วนหนึ่งจากการจัดคอนเสิร์ตจะร่วมสมทบทุน **“ศิริราชมูลนิธิ”** **เพื่อซื้อเครื่องมือแพทย์ให้ รพ.ศิริราช และเพื่อสนับสนุนการจัดกิจกรรมต่าง ๆ ของมูลนิธิ** เรียกได้ว่า **“ได้ทั้งสุข ทั้งบุญ”** ไปพร้อมกัน **abcpoint** ขอเป็นส่วนหนึ่งในการสร้างสรรค์สังคม เพื่อก่อเกิดเป็นสังคมที่ดีและมีคุณภาพอย่างยั่งยืน”

 **นาธาน อีสต์** อดีตสมาชิกวงซุเปอร์แจ๊สกรุ๊ป **Fourplay** ในตำแหน่งมือเบส นับเป็นศิลปินที่มีผลงานร่วมกับศิลปินชื่อก้องโลกมากมาย อาทิ **แอนนิตา เบเกอร์, อีริค แคลปตัน, เอลตัน จอห์น, ไมเคิล แจ็กสัน, วิทนีย์ ฮูสตัน, โจ ซาทริอานี่, ลอรา แบรนิแกน, เบบี้เฟส, ควินซี โจนส์, อัล จาร์โร, โทนี แบรกซ์ตัน, ไลโอเนล ริชชี, เซร์ชีอู เมงจิส** และ **เดวิด เบนวอร์**

เพลงฮิตอันดับ 1 อย่าง **Easy Lover** ที่ได้รับความมาถึงในบ้านเรา ก็เป็นหนึ่งในผลงานที่ อีสต์ เขียนร่วมกับ ฟิล คอลลินส์ และ ฟิลิป ไบเลย์ รวมทั้งเพลง **If I could Change the World** ของอีริค แคลปตันก็เป็นอีกเพลงที่อีสต์มีส่วนร่วม

 อีสต์ได้รับรางวัลทางดนตรีมากมาย อาทิ **Most Valuable Bass Player** จาก **International Rock Awards** และ **Bassist of the Year** จาก **National Smooth Jazz Awards** เป็นต้น ล่าสุดผลงานในนาม **Fourplay** ซุเปอร์แจ็สกรุ๊ป กับอัลบั้ม **“X”** ได้ขึ้นไปครองอันดับ 1 บนอันดับเพลง **Best Contemporary Jazz Album Chart** ของนิตยสาร **Billboards** อยู่นานหลายสัปดาห์

*หมายเหตุ : www.abcpoint.com เป็นเว็บไซต์จำหน่ายสินค้าและบริการ ของ บริษัท แอสเซท ไบร์ท จำกัด (มหาชน) โดย abcpoint ได้ทำการคัดสรรและรวบรวมสินค้า และ บริการ ในรูปแบบ E- Business ซึ่งเป็นช่องทางใหม่ที่เป็นศูนย์รวมแหล่งชอปปิ้งออนไลน์ สะดวก สบาย สินค้าดี ราคาถูก และ สินค้าพิเศษที่มีจำหน่ายที่นี่แห่งเดียว นำมามอบให้เป็นเอกสิทธิ์พิเศษแก่ลูกค้าสมาชิก abcpoint โดยการชอปปิ้งเว็บไซต์นี้เป็นนวัตกรรมรูปแบบใหม่โดยใช้ “Point” แลกสินค้า และบริการ รวมถึง Service Payment ต่าง ๆ ในอนาคตเพื่ออำนวยความสะดวกในการชำระค่าบริการให้กับสมาชิก abc card*

**สอบถามรายละเอียดเพิ่มเติมได้ที่** :

กชกร สะอาด เจ้าหน้าที่ประชาสัมพันธ์อาวุโส

โทร. 02-650-5252 ต่อ 101 หรือ 099-245-9745 / e-mail: kodchakorn.s@abcpoint.com

**ฝ่ายประชาสัมพันธ์เฉพาะกิจ**

กบ-กฤศพณ ดีประเสริฐ โทร. 082-549-2456